Armaturna mreža za ploščo se v gradbeništvu najpogosteje uporablja kot vezni element, ki okrepi nosilnost betonske plošče. Izdelana je iz hladno vlečenega železa gladke strukture ali iz valjanega jekla rebraste strukture. Slednja nudi boljši oprijem betona, kar izboljša njegovo trdnost.
Armaturne palice se križajo pod pravim kotom in so med seboj zavarjene v mrežo kvadratov ali pravokotnikov različnih velikosti. Glede na namen in vrsto uporabe so armaturne mreže lahko različnih debelin. Pri vgradnji armaturnih mrež bodite pozorni na to, da na njih ni prisotne korozije, ki lahko zmanjša trpežnost in trajnost mreže.
Cena armaturne mreže zavisi od tipa, oblike in debeline mreže, ter vrste železa. Giblje se od 30-125 evrov za mrežo velikosti 6000*2150 mm. Armaturna mreža za betonsko ploščo dimenzije 15×10 metrov stane med 1.000 in 2.500 evri.